शिशुमार
शिशुमार फोसीनिडै परिवार के अन्तर्गत वर्गीकृत छोटे तिमिगण हैं। हालाँकि दिखने में ये डॉल्फिन के समान हैं, लेकिन समुद्री डॉल्फिन की तुलना में इनका संबंध बेलुगा से अधिक है। शिशुमार की आठ मौजूदा प्रजातियाँ हैं, जो सभी सबसे छोटी दंष्ट्रल तिमियों में से हैं। शिशुमार को डॉल्फिन से उनके चपटे, कुदाल के आकार के दाँतों द्वारा अलग किया जाता है जो डॉल्फिन के शंक्वाकार दाँतों से भिन्न होते हैं, और एक स्पष्ट चंचु की अभाव होती है, तथापि कुछ डॉल्फिन में भी एक स्पष्ट चंचु का अभाव होता है। शिशुमार और अन्य तिमिगण, समखुरीय से सम्बन्धित हैं।